3 Kansi zaba mambu yai: na bilumbu ya nsuka+ bantangu ya mpasi mpi ya nku ta vanda.2 Sambu bantu ta vanda bantu ya ke kudizolaka, bantu ya ke zolaka mbongo, bantu ya ke kudikumisaka, bantu ya lulendo, bantu ya ke vwezaka, bantu ya ke lemfukaka ve na bibuti, bantu ya ke pesaka ve matondo, bantu ya me konda kwikama,3 bantu ya ke zolaka ve bantu ya nkaka, bantu ya ke zolaka ve kuwakana, bantu ya ke kusilaka bankaka makambu, bantu ya me konda kudiyala, bantu ya nku, bantu ya ke zolaka ve mambu ya mbote,4 bantu ya ke tekaka bankaka, bantu ya ntu-ngolo, bantu ya me fuluka ti lulendo, bantu ya ke zolaka biese na kisika ya kuzola Nzambi,5 bantu ya ke monanaka nde bo ke zolaka mambu ya Nzambi, kansi bo ke buyaka ngolo ya mambu yina;+ kansi nge, tina bantu yai.6 Sambu na kati na bo kele ti babakala yina ke kotaka na banzo ti mayele ya mbi mpi bo ke nataka bonso bampika bankento yina kele ngolo ve, yina me fuluka ti masumu, mpi yina ke landaka banzala ya mutindu na mutindu;7 bo ke longukaka ntangu yonso kansi bo ke kukaka ve ata fioti kuzaba kieleka mbote-mbote.8 Mutindu Yanesi ti Yamberesi nwanisaka Moize, bantu yina mpi ke landa kunwanisa kieleka. Mabanza na bo me bebaka kibeni, mpi Nzambi ke ndimaka bo ve sambu bo ke tambulaka ve na kuwakana ti lukwikilu.9 Kansi bo ta kwenda ve na ntwala, sambu buzoba na bo ta monana pwelele na bantu yonso, mutindu buzoba ya babakala yina zole monanaka pwelele.+10 Kansi nge me landaka mbote-mbote malongi na mono, mutindu na mono ya kuzinga,+ lukanu na mono, lukwikilu na mono, ntima ya nda na mono, zola na mono, kukanga-ntima na mono,11 bambangika ti bampasi bonso yina mono monaka na Antioshe,+ na Ikoniumi,+ mpi na Listre.+ Mono kangaka ntima na bampasi yai, mpi Mfumu gulusaka mono na bampasi yina yonso.+12 Ya kieleka, bantu yonso yina ke zola kuzinga na kukangama na Nzambi na bumosi ti Kristu Yezu, bo ta monisa bo mpi mpasi.+13 Kansi bantu ya mbi mpi bantu ya luvunu ta salaka diaka mbi kuluta, bo ta kusaka bantu mpi bantu ta kusaka bo.+14 Kansi nge, landa kaka mambu yina nge longukaka mpi yina bo ndimisaka nge na kukwikila,+ sambu nge me zaba banani longaka nge yo15 mpi nde yantika bumwana+ nge me zaba masonama ya santu,+ yina lenda kumisa nge mayele sambu nge guluka na nzila ya lukwikilu yina nge kele na yo na Kristu Yezu.+16 Masonuku yonso kele ya kupemama na Nzambi+ mpi yo kele mfunu sambu na kulonga,+ sambu na kunganina, sambu na kusungika mambu, sambu na kupesa ndola na lunungu,+17 sambu muntu ya Nzambi kuvanda ya kukuka kibeni, mpi ya kufwana kibeni sambu na konso kisalu ya mbote.
Banoti na nsi ya lutiti
MBALULA YA NSI-NTOTO YA MPA YA MASONUKU YA SANTU (2013 YA MPA)
kon_Latn kon_Latn kon_Latn